GUNKUL – ORI วิ่งคึก! รับแผนจับมือรุก Solar Energy ประเดิมติด “โซลาร์รูฟ” ไตรมาส 3
GUNKUL ควง ORI บวกคึก! รับแผนลงทุน Solar Energy เต็มสูบ ประเดิมติด “โซลาร์รูฟ” ในโครงการไตรมาส 3/64
16 ก.ค. 2564

ผู้สื่อข่าวรายงานว่า ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ณ เวลา 11.28 น. อยู่ที่ระดับ 8.85 บาท บวก 0.15 บาท หรือ 1.72% สูงสุดที่ระดับ 8.95 บาท ต่ำสุดที่ระดับ 8.70 บาท ด้วยมูลค่าการซื้อขาย 95.77 ล้านบาท
เช่นเดียวกับราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL อยู่ที่ระดับ 4.96 บาท บวก 0.20 บาท หรือ 4.20% สูงสุดที่ระดับ 4.98 บาท ต่ำสุดที่ระดับ 4.76 บาท ด้วยมูลค่าการซื้อขาย 1.17 พันล้านบาท
โดยราคาหุ้น ORI และ GUNKUL ปรับตัวขึ้นวันนี้ รับข่าวร่วมมือกันตั้งบริษัทร่วมทุน “ออริจิ้น กันกุล เอ็นเนอร์ยี” ผุด 3 ธุรกิจพลังงานทดแทน-พลังงานสะอาดในที่อยู่อาศัย ตอบโจทย์เมกะเทรนด์ เสริม Value Added ให้ผู้บริโภคอย่างยั่งยืน ลุยธุรกิจซื้อขายไฟฟ้าพลังงานแสงอาทิตย์แบบ Private PPA ในคอนโดมิเนียม การันตีราคาถูกกว่าไฟฟ้าทั่วไป เล็งติดตั้งระบบ PARITY ในกลุ่มบ้านจัดสรร ประมูลแลกเปลี่ยนพลังงานได้ทันที ปักธงธุรกิจติดตั้งและบริการ EV Charger Station เตรียมนำร่องลุยกลุ่มแรกภายในไตรมาส 3/64
อ่านเพิ่มเติม : ORI ผนึก GUNKUL ลุย “Solar Energy” นำร่องติด “โซลาร์รูฟ” ไตรมาส 3/64